Utøver i NTNUI Sandvolleyball- Informasjonsskriv

 Revidert 08.04.2024

[**1- Varsling ubehagelige opplevelser 3**](#_heading=h.1fob9te)

[**2- NTNUI Sandvolleyball medlemsvilkår og betaling 3**](#_heading=h.3znysh7)

[2.1 Medlemsskapsvilkår 3](#_heading=h.2et92p0)

[2.2 Betaling 3](#_heading=h.tyjcwt)

[3- Lagenes verv 4](#_heading=h.3dy6vkm)

[3.1- For deg som oppmann/-kvinne 4](#_heading=h.1t3h5sf)

[3.1.1 Oppdatert medlemstall 4](#_heading=h.4d34og8)

[3.1.2 Regnskap 5](#_heading=h.2s8eyo1)

[3.1.3 Medlemskap i NTNUI 5](#_heading=h.17dp8vu)

[3.1.4 Faktura 5](#_heading=h.3rdcrjn)

[3.1.5 Håndtere klesbestillinger 5](#_heading=h.26in1rg)

[3.2- Sosialansvarlig 5](#_heading=h.lnxbz9)

[**4. Trener 6**](#_heading=h.1ksv4uv)

[4.1 Hvem skal du ta kontakt med? 6](#_heading=h.44sinio)

[4.2 Uttak 6](#_heading=h.2jxsxqh)

[4.3 Situasjonsrapport 6](#_heading=h.z337ya)

[4.4 Støtte til trenere 6](#_heading=h.14rbf5eqw2m8)

[**5- Hvordan booke dødens og beachsenteret 7**](#_heading=h.3j2qqm3)

[5.1 Dødens dal 7](#_heading=h.1y810tw)

[5.2 Beachsenteret 7](#_heading=h.4i7ojhp)

[**6 - Hvordan melde skade 7**](#_heading=h.2xcytpi)

[6.1 Melde skade til forsikringsselskapet 7](#_heading=h.1ci93xb)

[6.2 Melde skade til kasserer 8](#_heading=h.3whwml4)

[**7 - Refusjons- og reiseregninger 8**](#_heading=h.2bn6wsx)

[7.1 Refusjon 8](#_heading=h.qsh70q)

[7.2 Reiseregning 8](#_heading=h.3as4poj)

[**8 - Hvordan melde seg på turnering/Norgestour (NT)/challenger 10**](#_heading=h.2p2csry)

[**9 - Lisenser og overganger 10**](#_heading=h.147n2zr)

[9.1 Hvordan skaffe lisens 10](#_heading=h.3o7alnk)

[9.2 Lisenstyper 10](#_heading=h.23ckvvd)

[9.3 Hvordan melde overgang 11](#_heading=h.ihv636)

[**10 - Sponsoravtaler og premiepenger 12**](#_heading=h.32hioqz)

[10.1 Sponsoravtaler 12](#_heading=h.1hmsyys)

[10.2 Premiepenger 12](#_heading=h.41mghml)

#

# 1- Varsling ubehagelige opplevelser

Hvis du skulle oppleve trakassering eller andre ubehagelige opplevelser i NTNUI ønsker vi at du tar kontakt med Lovutvalget her: <https://ntnui.no/varsling/>. På nettsiden deres står det mer utdypende informasjon om hvordan man kan ta kontakt, og det er lov å holde seg anonym. Lovutvalget er til for å håndtere og løse konflikter.

Har dere spørsmål eller ønsker å melde sak direkte til NTNUI Sandvolleyball kan dere ta kontakt med: sandvolleyball-leder@ntnui.no, eller sende mail til en av de andre i styret.

# 2- NTNUI Sandvolleyball medlemsvilkår og betaling

## 2.1 Medlemsskapsvilkår

Hver høst er det uttak for lagene i NTNUI Sandvolleyball. Hvis du har vært på et lag før sommerferien er du garantert plass i klubben, men ikke på det gamle laget ditt.

1. For å være en del av NTNUI Sandvolleyball må man betale medlemskontingent for NTNUI. Dette kan man fikse i resepsjonen på Sit. Medlemskapet ditt kan være utgått, da må du logge inn på: medlem.ntnui.no og aktivere medlemskapet igjen ved å trykke på din gruppe.
2. Det er også sterkt anbefalt å ha lisens fra norges idrettsforbund for å få forsking på trening og turneringer. Se pkt “lisenser og overganger”.
3. Eksterne spillere kan få medlemskap i beachsenteret for 275 kr i måneden, og med det få mulighet til å booke beachsenteret mellom 06:30 og 15:30 i hverdager og melde seg på breddeøktene på mandager.

## 2.2 Betaling

**Treningsavgift** per semester:

500 kr

**Beachsenter medlemskap**:

| Vårsemester (5 mnd) | 750 kr (150 kr per mnd) |
| --- | --- |
| Høstsemester (4mnd) | 600 kr (150 kr per mnd) |
| Eksternt medlem (1mnd) | 275 kr per mnd |

25 kr tillegg per mnd for hver ytterligere mnd mindre i hvert semester.

Eksempelvis vil en H1 spiller få en regning på 500kr + 750kr = 1250kr for hele vårsemesteret.

**Gyldige grunner til å få refundert deler av medlemskapsavgiften:**

* Skade, så lenge man sier ifra til kasserer FØR skadefraværet.
* Hvis man slutter underveis og sier ifra om det FØR måneden har begynt, får man refundert den resterende medlemskapsavgiften
* Man betaler medlemskap i beachsenteret gjennom en annen klubb

# 3- Lagenes verv

I NTNUI Sandvolleyball har hvert lag egen ansvarlig, som har enkelte arbeidsoppgaver og som fungerer som kontaktperson for styret.

Disse er:

* Oppmann/-kvinne
* Sosial/some-ansvarlig

Laget må selv fordele disse rollene. En person kan inneha flere roller, og lagene kan selv utnevne flere ansvarlige for andre områder dersom de synes det er hensiktsmessig. Begge rollene overfor **må** være fordelt på laget.

## 3.1- For deg som oppmann/-kvinne

Som oppmann på et lag er det du som er kontaktperson mellom styret og laget. Du har også ansvar for å følge opp laget når det kommer beskjeder og oppgaver fra styret, som klesbestilllinger og dugnad.

**Dine viktigste oppgaver er:**

* Generell informasjonsflyt mellom styret og laget
* Holde styret oppdatert på antall spillere på laget, og eventuelle frafall gjennom sesongen
* Føre et (Lite) regnskap for utgifter fra laget
* Ansvar for at alle har medlemsskap i ntnui: På medlem.ntnui.no
* Betale faktura for hvert lag, og dermed få inn penger fra alle på lage
* Håndtere klesbestilling i dialog med sportslig ansvarlig i styret
* Kommunisere med sportslig ansvarlig om laget er fornøyd med treneren sin

### 3.1.1 Oppdatert medlemstall

Både etter uttak og etter jul. Her er det viktig at styret får informasjon om folk som slutter. Dette vil bli en dialog med styret.

### 3.1.2 Regnskap

Laget skal ha et lite regnskap som inkluderer treningsavgift, medlemskap i ntnui og beachsenteret, sosiale arrangementer som julebord og profileringsklær.

### 3.1.3 Medlemskap i NTNUI

Alle spillere skal ha gyldig medlemskap i NTNUI som skal bekreftes og registreres av oppmann.

### 3.1.4 Faktura

Du har ansvar for å være i dialog med kasserer angående antall spillere som skal ha medlemskap.

**Etter jul:** Denne perioden skal du be alle på laget om å bekrefte at de fortsetter på laget ditt frem mot sommer, og at de da vil bli fakturert for jan-mai i beachsenteret. Alle blir fakturert for alle måneden med mindre noe annet blir spesifisert fra spillerne selv.

### 3.1.5 Håndtere klesbestillinger

Du vil få ansvar for å videresende excel ark med bestilling av klær, og sende dette tilbake til sportslig ansvarlig. Deretter vil du få ansvar fra sportslig å dele ut klær til laget.

## 3.2- Sosialansvarlig

Som sosialansvarlig fungerer du som lagets kontaktperson når det omhandler sosiale hendelser. Dine hovedoppgaver vil være:

* Videreformidle sosiale hendelser til resten av laget ditt
* Kommunisere med sosial ansvarlige på andre lag, for å feks informere om hvor mange fra laget som ønsker og delte, og arrangere vors ol.
* Oppdatere lagets side på nettsiden til NTNUI Sandvolleyball, se eget vedlegg for hvordan dette fungerer (link: <https://docs.google.com/document/d/1pgV2dP_IAYeEYXJuzXNbAmb-yAvQpsoaL9SCZceueDM/edit?usp=sharing>)

Som sosialansvarlig kan du også ta ansvar for å arrangere sosiale aktiviteter med laget utenom treningstid, for å øke samholdet i laget og med det bidra til enda gøyere treninger.

#

# 4. Trener

## 4.1 Hvem skal du ta kontakt med?

Sportslig ansvarlig i styret er deres kontaktperson i klubben. Her kan dere rapportere informasjon om laget og spørre eventuelle spørsmål dere skulle ha. Kontaktes på: sandvolleyball-sportslig@ntnui.no

## 4.2 Uttak

Etter hvert uttak skal du sende inn liste med navn, nummer og mail til leder eller sportslig ansvarlig på mail.

1. *Uttak høstsemester*

Ta ut 10 spillere du syns holder nivået til det laget du er tildelt. Treneren til det øverste laget tar ut først (H/D1), deretter nivået under (H/D2), så neste (H/D3) og til slutt siste laget (H/D4).

1. *Uttak vårsemester*

Desember: sende inn beskjed til leder eller sportslig ansvarlig om hvor mange dere er på laget og hvor mange dere ønsker å ta ut etter jul.

Januar: Ta ut spillere for å fylle opp lagene ved behov. Samme system som vårsemester uttak (øverste nivå tar ut først).

## 4.3 Situasjonsrapport

Sender inn mail til sandvolleyball-sportslig@ntnui.no med hvor mange og hvem spillere som er på laget fremdeles. Hvordan du syns det fungerer å være trener, det som har fungert bra og eventuelle utfordringer som har oppstått. Tilbakemeldinger til styret om hvordan du som trener har opplevd vervet ditt.

1. *Halvårsrapport*

Desember: Sende inn situasjonsrapport, samt antall spillere det ønskes å ta ut til vårsemesteret.

1. *Helårsrapport*

Juni/juli: Sende inn en litt mer omfattende situasjonsrapport.

## 4.4 Støtte til trenere

Hvert lag vil kunne få dekt 1 (100%) trenergenser i året, dette vil si at om man er flere trenere vil man kunne fordele støtten fritt mellom hverandre.

I tillegg vil de som er trener alene få dekt 100% av treningsavgiften. Dersom man er flere trenere for et lag vil man få dekket 50% av treningsavgiften.

# 5- Hvordan booke dødens og beachsenteret

## 5.1 Dødens dal

Booking av dødens dal foregår i Skedda. Nettsiden finner du her:

<https://app.skedda.com/account/login?returnUrl=https%3A%2F%2Fidrettsparkdd.skedda.com%2Fbooking>

Skedda har også en app. For å få tilgang må du betale en engangssum for å få bookingrettingheter i dødens dal. Etter man betaler for bookingrettigheter vil du få tilgang til å book baner i dødens dal. Alle baner unntatt bane 4 er mulig å booke.

Priser:

| NTNUI-Sandvolleyball medlem | 50 kr |
| --- | --- |
| NTNUI medlem | 200 kr |
| Ikke medlem | 300 kr |

## 5.2 Beachsenteret

Gjennom NTNUI sandvolleyball vil du få et veldig gunstig medlemskap i beachsenteret. Da vil du få lov å bli med på treningstidene NTNUI sine lag har, samtidig som du har lov å booke i alle hverdager (mandag til fredag) frem til 15:30 helt gratis.

For å booke beachsenteret går du inn på: <https://beachsenter.no/> og legger inn medlemskoden du får ved å være medlem av NTNUI Sandvolleyball, da vil du ikke bli belastet noe.

# 6 - Hvordan melde skade

## 6.1 Melde skade til forsikringsselskapet

Når man har lisens gjennom minidrett.no får man forsikring hvis man skulle være uheldig å få en skade når man bedriver sandvolleyball. For å melde inn skade gå inn her: “[meld skade her](https://www.gjensidige.no/privat/meld-skade/idrettsforsikring)”, og trykk på **meld skade.** Deretter følger du instruksene på siden.

Det er lurt å melde inn skade kort tid etter skaden oppstår da forskjellig har innvirkning på hvor lang tid man selv på betale for behandling hvis man får det. Eksempel kan en plussforsikring ha regler om at det må gå 2 uker før forsikringene betaler for behandling (Pluss egenandel). Vanlig forsikring kan ha 60 dager før behandlingen går under forsikringen (Pluss egenandel). Hvis en sak blir lukket hos gjensidige og samme skade kommer tilbake kan du ta kontakt med kundesenter og få åpnet saken igjen.

## 6.2 Melde skade til kasserer

Hvis du melder fra om skade som gjør at du ikke får deltatt på treninger i fremtiden må du ta kontakt med kasserer. Hvis det er i vinterhalvåret når man bruker sandhallen kan man slippe å betale medlemsskap for tiden man ikke får brukt hallen pgr av skaden. Hvis man ikke sier ifra tidsnok kan man risikere å måtte betale for medlemskapet.

# 7 - Refusjons- og reiseregninger

Alle som betaler full treningsavgift kvalifiserer seg til å få støtte.

Alle reiseregninger og refusjoner skal sendes til sandvolleyball-kasserer@ntnui.no, dette skrives under “din kasseres e-post".

OBS! Dersom flere enn forventet søker om støtte kan man risikere at kun de første får dette innvilget. Dermed gjelder førstemann-til-mølla-prinsippet.

## 7.1 Refusjon

Skjemaet finner du på <https://refusjon.ntnui.no/>

Refusjoner gjelder alle kjøp du har gjennomført på vegne av NTNUI sandvolleyball (dekkes

100%), startkontingent (dekkes 80%), kurs og utdanning (dekkes 85%). Uansett støttesatsen på utgiften din skriver du inn HELE beløpet du har betalt i refusjonsskjemaet.

For startkontingenter:

* Skriv “startkontingent” under “anledning/arrangement”
* Skriv hvilken turnering det gjelder under “kommentar”
* Det er et krav om å spille i NTNUI sandvolleyball sine konkurransedrakter for å få støtte

## 7.2 Reiseregning

Skjemaet finner du på <https://reise.ntnui.no/>

Reisestøtte gjelder alle reiser du gjennomfører i forbindelse med arrangementer i Norden for sandvolleyball. Dette inkluderer regionale og nasjonale turneringer. Du får støtte for 50% av billigste alternativ til reisen. Antall reiser som blir støttes vedtas av styret i NTNUI Sandvolleyball. Reiseskjemaet avslås dersom reisen er unødvendig dyr.

**Krav**

* Du må reise i ett NTNUI-klesplagg for å få dekket reisen. Godkjente plagg er klær med NTNUI - logo på seg.
* Reisen må være lenger enn 120 km **hver** vei
* Reisen må koste **mer** enn 200 kr

**Bil**

For bil skal kun én i bilen be om refusjon, for så eventuelt fordele støtten i reisefølget.

Du får 50% av støttesatsen for bil. Støttesatsen er det beløpet du skal skrive under “beløp” i reiseregningsskjemaet. Støttesatsen regner du ut ved å gange antall kilometer du har kjørt med satsen på 3.5 kr. Dersom du har henger ganger du antall km med 4.5 kr. Bompenger inngår ikke i støttesatsen. Utregning av støttesatsen skrives under “kommentar”

Som vedlegg må du legge ved screenshot fra google maps med reiseruta en vei.

**Andre fremkomstmidler**

For andre fremkomstmidler skal hver enkelt sende reiseregningsskjema separat, uavhengig av hvem som betalte for reisen, og antall i reisefølge. Legg ved alle kvitteringer du har benyttet deg av under reisen. Under “beløp” skriver du hva **du** må betale til sammen. Hvis for eksempel makker har lagt ut for togbillett til begge, skriver du inn din andel av betalingen.

VIKTIG: Under “antall km” skal du skrive google maps sin km-måling for korteste strekning med bil, uansett reisemåte.

**Fly**: Ved hver flystrekning “restarter” kilometertelleren, som betyr at om det er kortere enn 120 km fra flyplassen til arrangementet får du ikke støttet denne strekningen, kun flyreisen.

#

#

# 8 - Hvordan melde seg på turnering/Norgestour (NT)/challenger

Påmelding til diverse turneringer skjer som oftest gjennom Profixio. Her går betalinger igjennom Paypal, og det er vanlig at en spiller mellom på begge to (Som et lag).

Noen turneringer har ikke påmeldingsavgift, for påmelding til disse må du oppsøke evt facebook arrangement eller der du har fått informasjon om turneringen.

Har dere mer spørsmål knyttet til dette ta kontakt med: sandvolleyball-nestleder@ntnui.no

# 9 - Lisenser og overganger

Lisens trengs for å delta på treninger og eventuelle turneringer.

For ellers spørsmål om lisens kontakt sandvolleyball-nestleder@ntnui.no

## 9.1 Hvordan skaffe lisens

Lisenser finner du på minidrett.no

* Logg deg inn i **«minidrett.no»**
* Velg **«Lisens og overgang»**





Her finner du oversikt over lisenser og kan betale.

Dersom du ikke får opp lisens må du sende mail til sandvolleyball-nestleder@ntnui.no deretter vil du bli gitt muligheten til å betale.

## 9.2 Lisenstyper

Oversikt over de ulike typene lisenser som er tilgjengelige:

* **Grunnlisens:** Gjelder for treninger og klubbturneringer
* **Regional lisens:** Gjelder for regionale turneringer (arr. NVBF), lokale turneringer og treninger
* **Norgestour og NM:** Gjelder Norgestour (NT), NM, regionale turneringer (arr. NVBF), lokale turneringer og treninger
* **Norgestour og NM Pluss:** Samme som for «Norgestour og NM», men plusslisensen gir spilleren en utvidet forsikring ved skade. Den gir rett til raskere oppstart av behandling, samt høyere dekning av utgifter til utredning, behandling og eventuell operasjon.

«Regional lisens» og «Norgestour og NM» kommer kan også velges i form av engangslisens. Denne lisensen er aktuell for spillere som kun ønsker å delta på 1 turnering i løpet av sesongen. Dersom en spiller allikevel ønsker å delta på 2 turneringer, kan lisensen oppgraderes til vanlig «regional lisens»/«Norgestour og NM». Da er det kun mellomlegget som betales.

## 9.3 Hvordan melde overgang

For å kunne få lisens må spilleren være registrert som medlem i NTNUI. En spiller står registrert som medlem i den klubben spilleren sist betalte lisens gjennom.

**Hvordan melde overgang:**

* Spilleren logger seg inn i **«Min idrett».**
* Velg **«Lisens og overgang»**



* Velg «**Gå til overgang»**, deretter **«Ny overgang»**





Under **«Min profil»**, velg **«Overgang»**, deretter **«Ny overgang».**

* + Fyll inn overgangstype og nødvendig informasjon, og trykk på **«Send»**



# 10 - Sponsoravtaler og premiepenger

## 10.1 Sponsoravtaler

* Retningslinjer fra HS: [https://drive.google.com/file/d/10OAWOIotgZirV7f7mf389dTCMMaXxHzM/view](https://drive.google.com/file/d/10OAWOIotgZirV7f7mf389dTCMMaXxHzM/view?fbclid=IwAR0LY-O5F_4SW9EfhZQSgbVgb5Y8YS8oq4XUR18a1hrgC6gRi8vgNz7W4K8)
* En person kan ha en sponsoravtale på inntil 30 000 uten at Sandvolleyballstyret gjør noe som helst. Dersom beløpet overstiger 30 000 skal 10% gå tilbake til gruppa. Altså: Dersom en enkeltperson har en sponsoravtale på 35 000 vil 34 500 gå rett til personen, mens styret tar 10% av 5000 (altså 500kr). Her følges retningslinjene fra Hovedstyret.
* Dersom et lag blir sponset er grensen 40 000, og etter det går 15% til gruppa.
* Alle sponsorkontrakter må gå via HS, og i denne linken kan du se retningslinjer for hvordan sponsorlogoer brukes på NTNUI sine klær.
* Klausulen om bransjeeksklusivitet er per dags dato ikke gjeldende, siden det ikke er noen slike avtaler i gruppa.

## 10.2 Premiepenger

* En enkeltperson kan få inn 5000 i premiepenger i løpet av en sesong uten at NTNUI sandvolleyball gjør noe som helst. Etter dette vil 10% skulle gå tilbake til klubben. Altså dersom du totalt vinner 5100kr, så får du 5090 selv, og 10% av 100 vil gå til klubben.
* Dersom man vinner premiepenger skal dette skrives inn i refusjonsskjema .
* Dette gjelder kun for turneringer der spilleren får støtte av NTNUI, altså: om du vinner 1000kr på en turnering hvor du ikke får støtte til påmelding eller reise teller dette heller ikke på 5000kr grensen.